projecte-aina/catalan_government_crawling huggingface dataset:
El Departament no participarà a la propera edició del Saló de l'Ensenyament, prevista entre el 18 i el 22 de març de 2020.
En aquest sentit, insta a les direccions dels centres educatius que anul·lin les visites d'alumnat i professorat al Saló que tinguin organitzades.
Es pot trobar més informació al Comunicat de premsa en relació amb el coronavirus.
Subvencions per finançar la contractació de personal per atendre alumnes amb necessitats educatives especials en centres privats concertats.
Als efectes d'aquesta convocatòria es consideren alumnes amb necessitats educatives especials els que tenen necessitats vinculades a discapacitats físiques, intel·lectuals o sensorials, manifesten trastorns greus de personalitat o de conducta o pateixen malalties degeneratives greus.
Justificació de la subvenció: fins al 30 de setembre de 2020
A centres privats amb concert educatiu per als ensenyaments d'educació infantil de segon cicle, d'educació primària, i/o d'educació secundària obligatòria que escolaritzen alumnes amb necessitats educatives especials acreditades mitjançant el dictamen d'escolarització corresponent.
Cada curs escolar, el Departament d'Educació confecciona una llista única a Catalunya dels candidats a cobrir interinament llocs de treball vacants en centres educatius públics del Departament.
El número de barem de la borsa de treball per al curs 2020-2021 és el definitiu.
Les persones que formen part de la borsa de treball de personal interí docent, que han prestat serveis com a personal interí d'algun cos docent no universitari a l'Administració de la Generalitat de Catalunya, tenen assignat el número d'ordre inferior a 55.000.
En aquest bloc estan incloses les persones que han participat en la convocatòria oberta per la Resolució EDU/778/2019, de 22 de març, i que tenen serveis prestats.
Les persones que van superar la fase d'oposició de la convocatòria oberta per la Resolució EDU/1/2019, de 2 de gener, però no van estar seleccionades i no han prestat serveis com a personal interí i substitut docent, tenen un número d'ordre superior o igual a 55.000 i inferior o igual a 60.000.
Les persones que formen part de la borsa de treball de personal docent que no han estat nomenades, o no ho han estat amb posterioritat al seu últim ingrés, tenen un número d'ordre superior a 60.000.
Les persones que han participat en la convocatòria oberta per la Resolució EDU/778/2019, de 22 de març, i que no tenen serveis prestats, estan incloses en aquest apartat i podran participar en els nomenaments previstos per cobrir substitucions durant el curs, a partir de l'1 de setembre.
Del 28 de juliol del 2020 al 17 de febrer de 2021
Accés a la consulta per titulació
Accés a la consulta per cos i especialitat
Nota informativa del Ministeri d'Educació i Formació Professional a causa de l'emergència ocasionada per la COVID-19
En resposta a la situació que ha provocat l'emergència sanitària ocasionada per la COVID-19, el Ministeri d'Educació i Formació Professional ha emès una nota informativa respecte a l'homologació d'estudis estrangers no universitaris dels alumnes que estan cursant estudis estrangers.
Per a més informació sobre el tràmit d'homologació i convalidació d'estudis estrangers no universitaris per als residents a Catalunya, consulteu el web Estudiar a Catalunya.
El Departament d'Educació convoca les proves específiques que han de superar les persones que volen accedir a determinades especialitats dels ensenyaments esportius per obtenir un títol de tècnic esportiu i de tècnic esportiu superior.
Les proves es fan per comprovar que els aspirants tenen la condició física i les destreses específiques per cursar aquests ensenyaments amb aprofitament i seguretat.
Per poder fer les proves amb seguretat i qualitat, el nombre de persones que es poden inscriure a cada prova s'estableix segons els recursos materials i humans disponibles; la inscripció es cobreix d'acord amb l'ordre de demanda i es tanca quan s'han cobert les disponibilitats màximes de cada centre.
A la Intranet - Portal de centre podeu consultar els Documents per a l'organització i la gestió dels centres, i les directrius per a l'organització i la gestió dels serveis educatius per al curs 2020-2021.
( Avís: en aquest document els currículums apareixen ordenats alfabèticament, per títol de document, i no cronològicament.
Amb l'opció "Cerca" del navegador podeu accedir, més fàcilment, al currículum d'un ensenyament en concret.)
L'acte d'inici del curs escolar 2020-2021 organitzat pel Departament d'Educació tindrà lloc el proper dijous, 3 de setembre, a les 9.30 hores, en format telemàtic.
L'ordre de l'acte serà el següent:
Benvinguda i presentació del cicle de conferències "L'educació en temps d'incertesa", a càrrec de la Sra.
Mar Camacho, directora general d'Innovació, Recerca i Cultura Digital.
Conferència inaugural, a càrrec del Sr.
Francesco Tonucci, pedagog expert i investigador del Centre Nacional de Recerca d'Itàlia.
Aquesta conferència s'emmarca en un nou cicle de conferències que sota el títol "L'educació en temps d'incertesa" pretén generar, amb la col·laboració de persones expertes i de reconegut prestigi en el món educatiu, un debat pedagògic profund que permeti orientar l'acció educativa en el context actual i, alhora, avançar en qualitat i equitat al conjunt del sistema educatiu català.
Cloenda de l'acte, a càrrec de l'Hble.
Josep Bargalló, conseller d'Educació.
L'acte es podrà seguir en directe a través del Canal de Youtube del Departament d'Educació.
El conseller Josep Bargalló, convida tot el personal docent a l'acte d'inici del curs escolar 2020-2021, que se celebrarà telemàticament el dijous 3 de setembre a les 9.30 hores
Carta del conseller d'Educació i de la consellera de Salut a les famílies
La consellera de Salut i el conseller d'Educació han signat les mesures extraordinàries per evitar els brots de la COVID-19 als centres educatius de Catalunya.
Aquestes mesures es comuniquen a les famílies i alumnes dels centres educatius amb la voluntat que la informació sobre els procediments i la situació de la comunitat escolar, en el marc de la pandèmia per la covid-19, els arribi de manera molt directa, perquè estiguin al cas de les mesures, actuacions i decisions que es vagin prenent i que puguin afectar el desenvolupament del curs.
L'Institut Provençana de l'Hospitalet de Llobregat ha arrencat el curs escolar amb una molt bona notícia.
El Congrés Nacional d'Arquitectura Avançada i Construcció 4.0, Rebuild 2019, celebrat aquest setembre a Madrid, l'ha guardonat amb un dels seus premis, en la categoria d'obra d'arquitectura digital 4.0, pel seu projecte de reutilització de contenidors marítims.
El centre era l'únic institut de secundària de tot l'estat que participava en aquest concurs, ja que la resta de candidatures provenien majoritàriament de despatxos professionals d'arquitectura.
El seu projecte, Contenidors Blaus, ha estat impulsat pels alumnes i docents dels cicles formatius de grau superior d'Edificació i obra civil.
Un dels professors, Francisco Sánchez, va ser l'encarregat de recollir el premi el 18 de setembre passat, a Madrid.
L'objectiu del projecte és fomentar la recuperació dels contenidors marítims que s'abandonen als ports per convertir-los en habitatge social o equipaments, ja que són més econòmics i generen menys residus que la nova construcció.
El primer pas de Contenidors Blaus ha consistit en el disseny d'un prototip d'una ludoteca infantil a partir de la combinació de dos contenidors marítims.
En el concurs, l'Institut Provençana competia amb dues candidatures més en la mateixa categoria.
El jurat va valorar el projecte del centre hospitalenc tenint en compte els criteris de sostenibilitat i economia circular que suposen la reutilització d'aquests contenidors marítims.
També va destacar que la proposta preveu les operacions al taller, la forma de trasllat i l'acoblament final, amb personal format específicament.
El centre, de l'Hospitalet de Llobregat, ha estat guardonat pel seu projecte de reutilització de contenidors marítims.
Era l'únic institut de tot l'estat que participava al concurs.
Presentació de la sol·licitud: del 24 d'agost al 6 de setembre de 2019
Aportació de la documentació complementària: del 24 d'agost de 2019 al 31 de desembre de 2020
Justificació de la subvenció: fins al 30 de setembre de 2020
En fer la sol·licitud no s'ha d'aportar cap document.
Durant la valoració de les sol·licituds, l'Administració pot requerir als centres sol·licitants la documentació addicional i els aclariments que considerin oportuns.
Els centres que sol·liciten l'ajut han de complir els requisits i les condicions establerts a la base 3.1 de l' Ordre ENS/160/2017.
El compliment d'aquests requisits s'acredita mitjançant les declaracions responsables que conté la sol·licitud.
A més de les obligacions dels centres beneficiaris que estableix la base 10.2 de l' Ordre ENS/160/2017, l'obtenció de la subvenció comporta per al centre l'obligació de contractar personal per atendre els alumnes amb necessitats educatives especials i no repercutir aquest cost en les famílies.
La sol·licitud s'ha de fer exclusivament per via electrònica des d'aquesta mateixa pàgina.
Per poder presentar la sol·licitud electrònicament cal que l'entitat o el seu representant legal disposi d'un certificat digital vàlid i vigent emès per qualsevol entitat de certificació classificada pel Consorci d'Administració Oberta de Catalunya com a vàlida per identificar la ciutadania i les entitats davant de les administracions públiques catalanes.
La relació de certificats digitals vàlids es pot consultar a la secció Suport a la tramitació de l'apartat Tràmits del web de la Generalitat de Catalunya.
Un cop presentada la sol·licitud de subvenció es pot aportar documentació, ja sigui en resposta a un requeriment, o qualsevol altre tipus de documentació.
Consulteu les recomanacions i la mida dels documents que es poden adjuntar en la tramitació electrònica.
Si la tramesa de documents és més gran de 5Mb, cal omplir el formulari d'aportació de documents tantes vegades com sigui necessari per trametre la totalitat de la documentació.
Podreu veure l'estat del tràmit a La meva carpeta a Tràmits gencat.
La convocatòria es resol en un termini màxim de sis mesos, a comptar de l'endemà de la seva data de publicació, i en qualsevol cas durant l'any 2019.
Resolució de concessió de subvencions
Un cop finalitzat el curs escolar objecte de la convocatòria i com a molt tard el 30 de setembre següent, els centres beneficiaris han de presentar el formulari de justificació.
A aquest formulari caldrà adjuntar la següent documentació:
No cal presentar la documentació referent a les nòmines, documents de cotització de la Seguretat Social (TC-1 i TC-2) o factures acreditatives de la contractació de personal, així com els documents acreditatius del pagament de les despeses justificades a les nòmines i als TC-1 i TC-2.
Data límit de justificació: 30 de setembre de 2020
L'import de la subvenció es farà efectiu, en un únic pagament, un cop les entitats beneficiaries hagin presentat correctament la justificació de tot l'import atorgat i s'hagi complert la finalitat que va motivar la concessió.
Una bona forma d'animar els docents perquè s'incorporin a la borsa de treball de personal docent és escoltar en primera persona els testimonis dels interins que han ocupat una plaça per primer cop.
En aquest cas, es tracta de professors de català, castellà, matemàtiques i informàtica, matèries que corresponen a algunes de les places vacants més sol·licitades als centres educatius dels diferents serveis territorials del Departament d'Educació.
Tots ells van ser convocats al cap de poc temps d'inscriure's a la borsa.
A les entrevistes, destaquen que el que més valoren de la seva experiència és el contacte directe amb els estudiants, l'agraïment que reben d'ells i la sensació de sentir-se útils per a la societat.
De la mateixa manera recomanen a tothom que tingui vocació per la docència que segueixi els seus exemples i s'incorpori a la borsa de treball de personal docent.
L'Abraham, per exemple, va decidir recentment fer el pas a la docència i convertir en realitat el que sempre havia estat la seva vocació: "Jo, des de petit, havia volgut ser professor de matemàtiques i estic molt content d'haver aconseguit la meva fita".
La Claudia, una altra de les entrevistades, es mostra satisfeta de la seva decisió d'haver-se apuntat a la borsa i convertir-se en docent: "A vegades, ser docent exigeix molta energia, però també té moltes recompenses, per la part de veure com van creixent els alumnes.
I també té avantatges pragmàtics: l'horari és perfectament compatible amb la vida familiar".
Es poden veure i sentir els testimonis complets als vídeos llistats a continuació.
Professors que s'han apuntat a la borsa de treball d'interins expliquen com ha estat de satisfactòria la seva primera experiència a les aules.
Professora de català a l'Institut Severo Ochoa, d'Esplugues de Llobregat
Professor de matemàtiques a l'Institut Costa Llobera, de Barcelona
Professor d'informàtica a l'Institut Àusias March, de Barcelona
La recent normativa aplicable a les proves específiques d'accés a ensenyaments esportius obliga a modificar la convocatòria de forma que la prova d'Excursionisme de primer nivell (ensenyaments a extingir) sigui substituïda per la de Senderisme de cicle inicial.
El Reial decret 702/2019, de 29 de novembre, pel qual s'estableixen els títols de tècnic esportiu en Barrancs, tècnic esportiu en Escalada i tècnic esportiu en Muntanya Mitjana i se'n fixen els currículums bàsics i els requisits d'accés, determina que els ensenyaments que regula s'han d'implantar a partir del curs escolar 2020-2021.
D'altra banda, a la Resolució EDU/975/2020, de 8 de maig, de modificació de les diverses resolucions de convocatòria de proves d'accés i d'obtenció de títols per als cursos 2019-2020 i 2020-2021, s'acorda continuar amb la convocatòria de les proves específiques d'accés als ensenyaments esportius de règim especial.
Per tant, aquelles persones que tenien la intenció d'inscriure's a l'antic primer nivell d'Excursionisme, ara ho hauran de fer al cicle inicial de Senderisme, per la implantació dels títols LOE en els ensenyaments esportius de muntanya i escalada.
Es recomana consultar els continguts i el material de les proves de cicle inicial de Senderisme, disponibles al web del Departament.
Els aspirant que facin la inscripció a la prova de cicle inicial de Senderisme (LOE) únicament podran escollir aquesta prova, ja que l'accés als segons nivells de les especialitats LOGSE està limitat a les persones que hagin fet el primer nivell d'Excursionisme.
Els aspirants que finalitzin el certificat inicial de Senderisme hauran de continuar el seu itinerari formatiu amb els cicles finals de les modalitats de Barrancs, Escalada i/o Muntanya Mitjana, regulats pel Reial decret 702/2019, de 29 de novembre.
Per realitzar la inscripció als segons nivells de Barrancs, Escalada i/o Muntanya Mitjana, els aspirants hauran de disposar d'algun dels requisits següents:
Per a més informació, adreceu-vos al centre on voleu estudiar o contacteu amb el Departament d'Educació a través del correu electrònic [EMAIL].
Durant la realització de les proves és imprescindible portar l'original del document identificador amb el qual es va fer la inscripció.
La inscripció per a aquests ensenyaments es portarà a terme entre els dies 31 d'agost i 13 de setembre de 2020.
Les persones excloses a la llista provisional perquè no s'ha validat el seu dret a l'exempció o a la bonificació de la taxa han de presentar una fotocòpia de la documentació justificativa corresponent.
Consulteu la documentació justificativa de les exempcions de les proves al web del Departament.
Consulteu també la documentació que han de presentar les persones que necessiten recursos addicionals per fer les proves perquè tenen necessitats específiques i la que han de presentar les persones que tenen dret a una bonificació o a l'exempció del pagament de les taxes d'inscripció (vegeu l'apartat Taxes d'aquesta pàgina).
No hi ha requisits específics per inscriure's a les proves d'accés
Només en el cas de l'especialitat de busseig esportiu amb escafandre autònom cal tenir el títol d'aptitud de bussejador de primera classe o un certificat declarat equivalent.
Després de les proves, per fer la matrícula cal acreditar el títol o el certificat que permet l'accés als ensenyaments esportius:
Import del preu públic de la inscripció: 49,25 euros.
El compliment d'aquests supòsits es valida en el procés d'inscripció; en cas que no quedi validat, cal presentar la documentació justificativa.
Per sol·licitar la devolució del preu públic cal fer arribar el formulari de sol·licitud al Registre del Departament d'Educació (Via Augusta, 202-226, Barcelona 08021).
Per poder fer les proves amb seguretat i qualitat, el nombre de persones que es poden inscriure a cadascuna de les proves s'estableix segons els recursos materials i humans disponibles.
La inscripció es cobreix d'acord amb l'ordre de demanda i es tanca en el moment que es cobreixen les disponibilitats màximes de cada centre.
Un cop feta la inscripció (i si no s'ha fet abans) es pot imprimir el resguard d'inscripció i la carta de pagament; per fer-ho, es necessita:
Per poder fer el pagament de la taxa d'inscripció es necessita la carta de pagament.
El pagament es pot fer presencialment per ServiCaixa (la ruta que cal seguir és Pagaments > Pagaments amb codi de barres) o en línia (l'aplicació d'inscripció enllaça amb la pàgina web "lacaixa.es"; la ruta és: Enllaços d'interès > Cercar més a laCaixa.es> Pagaments, donatius i subhastes on-line> Pagament d'impostos, multes, rebuts i matrícules).
Un cop feta l'operació, es recomana que se'n conservi el resguard.
En el cas que calgui presentar documents acreditatius (referents a família nombrosa, monoparental o discapacitat) per no haver estat validats pel sistema, s'ha de fer dins del termini d'inscripció de cada període, al centre seu de les proves, a mà o per correu certificat.
Consulteu la pàgina del Departament d'Educació.
Les persones que formen part de la borsa poden consultar les dades que consten per al proper curs, que són les que es tindran en compte per als nomenaments que es facin durant el curs 2020-2021.
Els períodes previstos per a les modificacions de les dades de la borsa són: del 16 al 23 de novembre de 2020, del 25 de gener a l'1 de febrer de 2021 i del 22 al 29 de març de 2021.
Les persones que han participat en la convocatòria d'accés a la borsa oberta el 27 de juliol de 2020, poden modificar també les dades de la borsa.
Pla d'actuació per al curs 2020-2021 per a centres educatius
Per donar resposta a les previsions de l'estat de la pandèmia en les properes setmanes a tot el territori català, el PROCICAT ha aprovat aquest matí un document amb l'actualització de les darreres mesures sanitàries anunciades en l'àmbit educatiu, de cara a l'inici del curs escolar 2020-2021.
En aquest document s'adapten algunes de les mesures incloses en el Pla d'actuació i es preveuen algunes de noves, com, per exemple, les que fan referència a reunions entre personal dels centres i famílies —que hauran de ser telemàtiques— o a reunions dels claustres, que, només excepcionalment, podran ser presencials en grups de menys de 10 persones; o la referent a l'ús de mascaretes, obligatori per a tots els adults, excepte si interfereix greument en els objectius pedagògics.
Per norma general, l'ús de mascaretes de l'alumnat és obligatori a totes les escoles i instituts a partir dels 12 anys.
En els territoris on per l'estat específic de la pandèmia es requireixi, també ho és a partir dels 6 anys.
No obstant, tenint en compte les recomanacions sanitàries, el Departaments d'Educació i el de Salut han arribat a un acord per establir que el primer dia de curs, el proper dilluns, 14 de setembre, tots els infants a partir dels 6 anys duguin mascareta en tots els centres de Catalunya.
Per indicació de l'Agència de Salut Pública, i tenint en compte que es tracta de l'inici de curs i els alumnes no provenen de grups estables, l'ús de les mascaretes continuarà sent obligatori durant les dues primeres setmanes de curs.
Passat aquest període es revisarà l'obligatorietat a partir dels 6 anys en funció de l'estat de la pandèmia en cada territori.
Cada dimecres es comunicarà la decisió al respecte per a la setmana següent.
Protocol de casos de covid-19 als centres educatius, de 13 d'agost
La revisió del document inclou, principalment, els següents canvis:
( * Només en conjunció amb altres símptomes de la llista. )
La mascareta serà obligatòria per a tots els infants a partir dels 6 anys, almenys, durant les dues primeres setmanes de curs.
La prova consta, com a mínim, d'un exercici individual on l'aspirant demostra les seves aptituds físiques, vocals i interpretatives per a l'actuació, que es pot dividir en diverses parts.
La comissió avaluadora pot demanar a l'aspirant un informe o un certificat mèdic que acrediti que no té impediments físics per a fer les proves de resistència, força i flexibilitat.
Cada part de la prova s'ha de qualificar de 0 a 10 punts.
La qualificació global és la mitjana ponderada de les puntuacions obtingudes en cada part, amb un nombre enter i 2 decimals.
Cal una qualificació mínima global de cinc punts per a la superació de la prova.
La comissió avaluadora expedeix un certificat acreditatiu a cada aspirant que ha superat la prova (es lliura a partir del dia que es publiquen les qualificacions definitives).
La superació de la prova d'accés és vàlida per a l'admissió als ensenyaments d'animació en circ exclusivament en el curs acadèmic 2020-2021 i no suposa l'obtenció de plaça escolar.
La inscripció a la prova s'ha de fer del 13 de maig al 2 de juny de 2020.
Els centres informen de les dates de publicació de les llistes (provisional i definitiva) d'admesos i exclosos.
Com a mínim 30 dies abans de la prova, cada centre també ha de fer pública la informació següent:
La prova es porta a terme entre el 22 de juny i el 15 de juliol de 2020.
Les qualificacions provisionals es publiquen a la pàgina web del centre seu de la prova, el 16 de juliol de 2020.
S'obre un termini per presentar reclamacions el 17, 20 i 21 de juliol de 2020 (per correu electrònic a la bústia del centre).
Les qualificacions definitives es publiquen a la pàgina web del centre seu de la prova el 23 de juliol de 2020.
En el cas que es faci una convocatòria de setembre, el calendari és el següent:
per la qual es convoca la prova específica d'accés al cicle formatiu de grau mitjà del títol de la Generalitat de tècnic o tècnica d'animació en circ i al cicle formatiu de grau superior del títol de la Generalitat de tècnic o tècnica superior en arts del circ, corresponent al curs 2020-2021 (DOGC núm. 8084, de 13.3.2020)
La prova consta d'un exercici pràctic dividit en set parts per avaluar les capacitats i aptituds dels aspirants pel que fa a:
La prova es pot desenvolupar en un o més dies, les sessions no han de superar els 90 minuts de treball seguit i no es poden superar les 6 hores de treball diàries.
La comissió avaluadora pot demanar a l'aspirant un informe o un certificat mèdic que acrediti que no té impediments físics per fer les proves de resistència, força i flexibilitat.
Cada part de la prova es qualifica de zero a deu punts.
La qualificació global és la mitjana ponderada de les puntuacions obtingudes en cada part i s'expressa numèricament amb un nombre enter i dos decimals.
Per superar la prova és necessària una qualificació mínima global de 5 punts.
La comissió avaluadora expedeix un certificat acreditatiu a cada aspirant que ha superat la prova (es lliura a partir del dia que es publiquen les qualificacions definitives).
La superació de la prova d'accés és vàlida per a l'admissió als ensenyaments d'Arts del Circ exclusivament en el curs acadèmic 2020-2021 i no suposa l'obtenció de plaça escolar.